**Техникалық тапсырма**

|  |  |
| --- | --- |
| **Позиция:** | **Қалдықтарды басқару және заманауи материалдар мен химикаттар бойынша мамандандырылған ментор (бұдан әрі - Әлеуетті орындаушы)** |
| **Жобаның атауы:** | Қазақстандағы таза технологиялар саласындағы инновациялардың жаһандық бағдарламасы - Қазақстанда жасыл жұмыс орындарын ашу үшін ШОБ-та таза технологиялар мен кәсіпкерлік саласындағы инновацияларды ілгерілету |
| **Шарт түрі:** | Ақылы қызмет көрсету туралы шарт  |
| **Қызмет көрсетілетін орын:** | Әлеуетті орындаушының орналасқан жері бойынша  |
| **Қызмет көрсету кезеңі:** | Шартқа қол қойылған күннен бастап 2024 жылғы 30 желтоқсанға дейін. |

**КІРІСПЕ:**

Халықаралық жасыл технологиялар және инвестициялық жобалар орталығын (бұдан әрі - Орталық) 2020 жылы Қазақстан Республикасының Экология, геология және табиғи ресурстар министрлігі - "Қазақстандағы таза технологиялар саласындағы инновациялардың жаһандық бағдарламасы - Қазақстанда жасыл жұмыс орындарын ашу үшін ШОБ-та таза технологиялар мен кәсіпкерлік саласындағы инновацияларды ілгерілету" (бұдан әрі-GCIP-Kazakhstan) жобасын орындаушы Ұлттық ұйым ретінде айқындады.

GCIP-Kazakhstan парниктік газдар шығарындылары мен ресурстарды тұтынуды қысқартуға әкеп соғуы тиіс инновациялық шешімдерді әзірлеуге және масштабтауға бағытталған. Сонымен қатар, жоба инвестицияларды тартуға, жұмыс орындарын құруға және таза технологиялар нарығын дамытуға бағытталған.

**НЕГІЗДЕМЕ:**

GCIP-Kazakhstan бағдарламасының бірінші компоненті шеңберінде инновациялық экологиялық таза стартаптарды ерте кезеңде құру және күшейту қажет.

Компонент жаңа бастаған стартаптарға таза технологиялар саласындағы стартаптар үшін акселерация жүйесін оқыту және жүргізу арқылы олардың әлеуеті мен бәсекеге қабілеттілігін арттыруда тікелей қолдау көрсетуге бағытталған.

Осындай қолдау көрсету үшін оларға тағайындалған стартап командаларына технологиялық даму жолында ілгерілей отырып, GCIP-Kazakhstan оқытуда алған білімдерін олардың стартапына қолдануға көмектесетін әлеуетті орындаушылар қажет.

**МАҚСАТЫ:**

GCIP-Kazakhstan жобасының жүйесінде тағайындалған технологиялық стартаптарды анықтау және техникалық қолдау.

**ҚЫЗМЕТТЕР КӨЛЕМІ:**

Әлеуетті орындаушы GCIP-Kazakhstan жобасы шеңберінде өзінің тағайындалған командаларымен электрондық пошта, мәтіндік хабарламалар және веб-конференциялар арқылы жеке кездесулер мен қашықтықтан қолдауды үйлестіре отырып жұмыс істейді. Ол өз тобымен олардың стартаптарын дамытудың барлық аспектілері және олармен байланысты нәтижелер бойынша жұмыс істейді, жұмыс парақтарын толтыруды, инвесторлар мен қазылар алқасына түйіндемелер мен презентацияларды қоса алғанда қолдау көрсетеді.

Әлеуетті орындаушы іс-шараның форматына байланысты ментордың онлайн немесе офлайн қатысуын көздейтін жобаның барлық іс-шараларына қатысуы тиіс.

Әлеуетті орындаушы тағайындалған команда атынан GCIP-Kazakhstan тапсырмаларын немесе нәтижелерін орындамай, стартап командасына кері байланыс пен қолдау көрсетуі тиіс. Әлеуетті орындаушы - топтың мүшесі емес, сенім білдірілген кеңесшісі. Әлеуетті орындаушының құрылтайшы, тең құрылтайшы, атқарушы директор, менеджер, кеңесші, инвестор, Директорлар кеңесінің мүшесі немесе кеңесші ретінде технологиялық кәсіпорынның өсуін қолдауда бұрынғы тікелей тәжірибесінің болуы аса маңызды.

**ҚЫЗМЕТТЕРДІҢ МІНДЕТТЕРІ:**

1. Кем дегенде 4 командаға "ментор" болу
2. Жобаны іске асыру үшін топ пен халықаралық серіктестер жүргізетін виртуалды оқытуға қатысу;
3. Өз командасын тиісті саладағы технологияларды әзірлеу және тексеру процесіне үйрету;
4. Қажет болған жағдайда әр команда үшін арнайы тренингтер өткізу үшін бизнес-менторлармен бірге жұмыс жасау;
5. Командалармен бірге онлайн/офлайн білім беру және оқыту іс-шараларына қатысу;
6. GCIP-Kazakhstan мерзімдері мен нәтижелеріне қатысты, оның ішінде жұмыс парақтары, түйіндеме және инвесторларға арналған презентацияларды жіберуде командаларға бағыт-бағдар беру;
7. Команда жұмыс істейтін технологияның олқылықтарын және/немесе мәселелерін анықтау;
8. Тәуекелдер мен проблемалар туралы командаға және Жобаны басқару тобына (ЖБТ) уақтылы хабарлап отыру;
9. Нәтижелерге қол жеткізуге әсер ететін тәуекелдерді төмендету бойынша жәрдем көрсету;
10. Акселератордан кейін стартаптарды дамытуға арналған клиенттермен, инвесторлармен серіктестік құруға көмектесу;
11. Acceleration Guidebook құжатының II қосымшасына сәйкес нұсқаулықты жеделдету әдістемесімен танысу және келісімді (жазбаша) қабылдау;
12. GCIP-Kazakhstan бағдарламасына қатысушыларды Аcceleration Guidebook құжатының II қосымшасымен танысу және келісімін (жазбаша) қабылдау бойынша жұмыстарды жүргізу.

**ШЕКТЕУЛЕР:**

1. GCIP-Kazakhstan шеңберінде стартаппен жұмыс істеу процесінің соңына дейін стартапқа қатысушы ретінде қатысуға және GCIP-Kazakhstan бағдарламасының акселерациясына немесе пре-акселерациясына ағымдағы қатысушы стартаппен бірлесіп пайда алуға тыйым салынады.
2. Әлеуетті орындаушы GCIP-Kazakhstan бағдарламасына қатысушылардың барлық стартаптарына бірдей көңіл бөледі. Жекелеген стартаптарды бөлуге және жекелеген стартаптар үшін басымдық беруге жол берілмейді.

**Әлеуетті орындаушының қызметтері:**

Әлеуетті орындаушы Ұлттық академия кезінде өзіне тағайындалған GCIP-Kazakhstan командаларымен жұмыс істейді.

Әлеуетті орындаушы өз командаларына GCIP Accelerator-дан өткен уақытта, әдетте апта сайынғы кездесулер немесе қоңыраулар, шолу және байланыс арқылы қолдау көрсетеді.

Сонымен қатар, Әлеуетті орындаушы GCIP Accelerator вебинарлар сериясына (төрт ай бойы апта сайынғы вебинарлар), бизнес-клиникаларға, сынақ және қорытынды төрешілікке қатысуы керек. Талап етілетін қолдау деңгейі сынақ төрешілігінің мерзімі аяқталғанға дейін, нәтижелерді ұсынудың соңғы мерзімі және төрешілердің соңғы сессиялары аяқталғанға дейін артуы мүмкін, өйткені бұл уақытта стартаптар қосымша ұсыныстар алуға ұмтылады.командаларды жоба шеңберінде өткізілетін технологиялық брокерлік іс-шараларға қатысуға дайындау қажет болады.

Егер оларға тағайындалған команда GCIP-Kazakhstan Ұлттық жеңімпазы болып, нарыққа шығу сатысына (GTM) және GCIP-Kazakhstan жаһандық финалына өтсе, әлеуетті орындаушылардан ұлттық финалдан кейін қолдау көрсетуді сұрауы мүмкін.

**КЕЗЕҢДЕР, ҚЫЗМЕТТЕР, НӘТИЖЕЛЕР ЖӘНЕ МЕРЗІМДЕР**

|  |  |  |  |
| --- | --- | --- | --- |
| **Кезең**  | **№****Р/с N**  | **Қызметтер мен нәтижелер** | **Қызмет көрсету мерзімі** |
| **І** | 11 | GCIP Kazakhstan 2024 пре-акселерация процесіне қатысу Мамандандырылған менторлық мәселелері бойынша презентация дайындау және өткізу.  | Шартқа қол қойылған күннен бастап 8 апта |
| 2 | Алдын ала акселерацияға қатысушы командалар үшін алдын ала акселерация шеңберінде мотивациялық "бизнес клиника" өткізу |
| 3 | Акселерация процесін бастау үшін старт сессиясына қатысу |
| 4 | Ұлттық академияға онлайн/офлайн қатысу |
| **I кезең бойынша жалпы нәтиже** | **Орындалған жұмыстардың (көрсетілген қызметтердің) актісі ұсынылды және растайтын материалдарды/құжаттарды/есептерді, қызметтік жазбаларды және т.б. қоса алғанда,** **қызметтік жазбалар және т. б.** | **Шартқа қол қойылған күннен бастап 8 апта** |
| **ІІ** | 5 | Жобаны іске асыру тобына және қазылар алқасына жобаларды іріктеуді жүргізуге жәрдемдесу.2024 жылға арналған стартаптардың кемінде 4 стартап жаңа когортасын өз менторлығына қабылдау.  | Шартқа қол қойылған күннен бастап 23 апта |
| 6 | Таза технологиялар жөніндегі Жаһандық инновациялық бағдарламаның 2-ші цикліне стартаптармен қатысу.Стартаптардың кемінде 4 командасына мамандандырылған тәлімгер ретінде жәрдем көрсету: кемінде 4 стартап жобаға шолу жүргізілді; презентацияларды жақсарту бойынша ұсынымдар дайындалды. |
| 7 | 2-ші акселерация циклінің стартаптары үшін акселерация шеңберінде "бизнес клиникасын" өткізу. |
| **II кезең бойынша жалпы нәтиже** | **Орындалған жұмыстардың (көрсетілген қызметтердің) актісі ұсынылды және растайтын материалдарды/құжаттарды/есептерді, қызметтік жазбаларды және т.б. қоса алғанда,** **қызметтік жазбалар және т. б.** | **Шартқа қол қойылған күннен бастап 23 апта** |
| **ІІІ** | 8 | Командаларды Investor Connect-те және Ұлттық форумда сөйлеуге дайындау. | Шартқа қол қойылған күннен бастап 28 апта |
| 9 | 2025 жылға арналған жобаны іске асыруды жоспарлау жөніндегі кеңеске онлайн/офлайн қатысу және 2025 жылдың болашақ кезеңіне стартаптармен жұмыс істеу бөлігінде жобаны іске асырудың одан әрі процесі бойынша ұсыныстар дайындау.  |
| **III кезең бойынша жалпы нәтиже** | **Орындалған жұмыстардың (көрсетілген қызметтердің) актісі ұсынылды және растайтын материалдарды/құжаттарды/есептерді, қызметтік жазбаларды және т.б. қоса алғанда,** **қызметтік жазбалар және т. б.** | **Шартқа қол қойылған күннен бастап 28 апта** |

Тапсырыс берушіде қызметтерге ескертулер/қарсылықтар болған жағдайда Орындаушы Тапсырыс берушінің ескертулерін/қарсылықтарын Тапсырыс берушімен келісілген мерзімде, бірақ тапсырыс берушінің талабын алған сәттен бастап 5 (бес) жұмыс күнінен аспайтын мерзімде жоюға міндетті.

**Ескерту:**

* Әлеуетті орындаушы өз міндеттері шеңберінде дайындалған материалдардың сапасына жауапты болады;
* Әлеуетті орындаушы ұлттық техникалық сарапшының және ЖБТ жобасының үйлестірушілерінің басшылығымен жұмыс істейді;
* Әлеуетті орындаушы есептерді орыс және ағылшын тілдерінде дайындайды;
* Есеп электронды түрде Microsoft Word, Excel, PowerPoint Adone PDF және т. б. форматтарда ұсынылуы керек.

Жобаның іс-шараларына қатысу үшін сапар қажет болған жағдайда, әлеуетті орындаушы сапарға дейін кемінде 2 апта бұрын жоба командасына хабарлайды. Сапарлар Қазақстан Республикасы Үкіметінің 2018 жылғы 11 мамырдағы № 256 Қаулысына сәйкес норма бойынша бөлек төленеді.

**Негізгі шарттар:**

1. Қазақстан Республикасының Авторлық құқық (және сабақтас құқықтар) туралы заңнамасы мен нормативтік актілерінің сақталуын қамтамасыз ету қажет.
2. Жоба тобынан алынған құпия ақпаратты жария етуге болмайды.
3. Стартап командасына коммерциялық қызығушылықтың болмауы немесе ресми түрде команданың бір бөлігі болу немесе онымен жұмыс істеу.
4. GCIP-Kazakhstan акселераторына қатысатын бәсекелестер бизнесінің кез келген аспектісіне қатысты GCIP-Kazakhstan төрешілерінің ешқайсысымен талқылауға болмайды.
5. Әлеуетті орындаушы өзі тәлімгерлік етпейтін командаға қосылуға немесе инвестициялық мүмкіндіктер ұсынуға қатысты басқа командалармен байланыс жасамайды.
6. Қаржылық ұсыныс келесі төлем кестесіне сәйкес біржолғы соманы бөлуді қамтуы керек.

|  |  |
| --- | --- |
|  **шарт сомасының %**  | **Қызмет көрсету кезеңі** |
| 30% | I кезең |
| 35% | II кезең |
| 35% | III кезең |

***Шарт жасасқанға дейінгі қосымша шарттар:***

1. *Қызметтерді орындаушымен шарт қажет болған жағдайда, әлеуетті Орындаушының бағыттары бойынша жобалар іріктелген жағдайда жасалатын болады;*
2. *Осы техникалық ерекшеліктің кейбір шарттары (мерзімдері, іс-шаралар түрлері, тәлімгерлік үшін жобалар саны) тараптардың келісімі бойынша өзгертілуі мүмкін.*